Engir eftirskjálftar hafa mælst
Engir eftirskjálftar hafa mælst við Hestfjall í Árnessýslu eftir að skjálfti upp á 4,3 stig reið þar yfir á tólfta tímanum í gærkvöldi. Um þekkt jarðskjálftasvæði er að ræða en skjálftinn var í sprungu sem myndaðist í skjálfta upp á sjö stig árið 1784, að sögn Sigþrúðar Ármannssonar, jarðváreftirlitsmanns hjá Veðurstofu Íslands.
Hestfjall er í Grímsnesinu og fannst skjálftinn víða á Suðurlandi og á höfuðborgarsvæðinu. Að sögn Sigþrúðar eru skjálftar algengir á þessum slóðum enda á þverbrotabeltinu á Suðurlandi. Skjálftar þar eru hins vegar yfirleitt ekki jafn stórir og þessi sem reið yfir í gærkvöldi og eins vekur það athygli að engir eftirskjálftar hafa mælst.
Síðari Suðurlandsskjálftinn sem reið yfir skömmu fyrir klukkan eitt aðfararnótt 21. júní árið 2001 átti upptök sín á þessum slóðum en sá skjálfti mældist 6,6 stig.
Þverbrotabelt" er notað um sniðgengi eða kerfi sniðgengja sem tengja ása rekhryggja. Hér á landi eru tvö slík brotabelti, Tjörnes-brotabeltið sem tengir suðurenda Kolbeinseyjarhryggjar við Norðurgosbeltið, og Suðurlands-brotabeltið sem tengir Reykjanes og Austurgosbeltið, samkvæmt  Vísindavef Háskóla Íslands.
Rólegt á skjálftavaktinni
Engir eftirskjálftar hafa mælst við Hestfjall í Árnessýslu eftir að skjálfti upp á 4,3 stig reið þar yfir á tólfta tímanum í gærkvöldi.
Um þekkt jarðskjálftasvæði er að ræða en skjálftinn var í sprungu sem myndaðist í skjálfta upp á sjö stig árið 1784, að sögn Sigþrúðar Ármannssonar, jarðváreftirlitsmanns hjá Veðurstofu Íslands.
Síðari Suðurlandsskjálftinn sem reið yfir skömmu fyrir klukkan eitt aðfararnótt 21. júní árið 2001 átti upptök sín á þessum slóðum en sá skjálfti mældist 6,6 stig.